เนื่องจากเป็นคนรอบเดือนยาว 33,34 เลยคะ เดือนที่ผ่านมา เจอมูกไข่ตกรอบเดือนที่ 21 ค่ะ แล้วทำการบ้านวันนั้นเลย มีโอกาสจะตั้งครรภ์ไหมค่ะ ไข่จะตกวันที่เจอมูกไข่หรือป่าวค่ะ หรือจะตกในวันถัดไป... ** ก่อนหน้านี้ไม่เคยเจอมุกไข่ตกเลย ใช้ที่ตรวจไข่ตกมา 2 เดือน ก็ไม่สำเร็จค่ะ ** เดือนนี้พอจะมีลุ้นบ้างไหมค่ะ
สวัสดีค่ะในรอบเดือน ไข่จะตกก่อนมีประจำเดือนครั้งถัดไปประมาณ 14 วัน ช่วงก่อนไข่ตกจะมีมูกมาก ลักษณะเป็นสายสีใส และหลังไข่ตกจะมีปริมาณมูกน้อยมีลักษณะข้นและเหนียว อสุจิจะมีอายุในร่างกายผู้หญิงนาน 5 วัน ดังนั้น ควรมีเพศสัมพันธ์ให้บ่อยขึ้นในช่วงนี้ 1-2 วันก่อนไข่ตก และ 2-3 วัน หลังไข่ตกอย่างไรก็ตาม ยาและผลิตภัณฑ์บางอย่างส่งผลทำให้มูกเปลี่ยนจากเดิมได้ นอกจากนี้ ยังมีวิธีสังเกตระยะไข่ตก เช่น อุณหภูมิหลังตื่นนอนในช่วงไข่ตกจะลดลง ความแม่นยำจะเพิ่มมากขึ้นหากใช้หลายวิธีร่วมกันในผู้ที่ประจำเดือนมาสม่ำเสมอ ยังมีปัจจัยอื่นที่ส่งผลต่อการตั้งครรภ์ เช่น พักผ่อนเพียงพอ ไม่เครียด ความแข็งแรงของร่างกาย เป็นกำลังใจให้ค่ะ